прилагане на Регламент (ЕС) 2018/848.
 (21)
 Предвидените в настоящия регламент мерки са съобразени със становището на Комитета за биологичното производство,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРЕХОД КЪМ БИОЛОГИЧНО ПРОИЗВОДСТВО
 Член 1
 Документи, които е необходимо да бъдат представени с цел признаване със задна дата на предишен период
 1. За целите на член 10, параграф 3, буква а) от Регламент (ЕС) 2018/848 операторът представя на компетентните органи в държавата членка, в която се осъществява дейността и в която стопанството на оператора е обект на системата за контрол, официалните документи, издадени от съответните компетентни органи, които доказват, че земеделските парцели, за които се иска признаване със задна дата на предишен период, са били обект на мерки, определени в програма, изпълнявана в съответствие с Регламент (ЕС) No 1305/2013 на Европейския парламент и на Съвета (6), както и че на тези парцели не са използвани други продукти или вещества освен разрешените за употреба в биологично производство.
 2. За целите на член 10, параграф 3, буква б) от Регламент (ЕС) 2018/848 операторът представя на компетентните органи в държавата членка, в която се осъществява дейността и в която стопанството на оператора е обект на системата за контрол, следните документи, които доказват, че земеделските парцели са били природни или земеделски площи и че най-малко през последните три години не са третирани с продукти или вещества, неразрешени за употреба в биологично производство, в съответствие с Регламент (ЕС) 2018/848:
 а)
 карти, в които ясно е определен всеки земеделски парцел, включен в искането за признаване със задна дата, както и информация относно общата площ на тези парцели и, ако е приложимо, информация относно естеството и обема на текущото производство, както и, когато е възможно, техните геолокационни координати;
 б)
 подробен анализ на риска, направен от контролен или надзорен орган, за да се оцени дали някой земеделски парцел, включен в искането за признаване със задна дата, е бил третиран с продукти или вещества, неразрешени за употреба в биологично производство, най-малко през последните три години, като се вземат предвид по-специално размерът на общата площ, за която се отнася искането, както и агрономическите практики, прилагани през този период върху всеки парцел, който е предмет на искането;
 в)
 резултатите от лабораторните анализи, извършени от акредитирани лаборатории, на почвени и/или растителни проби, взети от контролния или надзорния орган от всеки земеделски парцел, идентифициран като рисков по отношение на замърсяване в резултат на третиране с продукти и вещества, неразрешени за употреба в биологично производство, въз основа на подробния анализ на риска, посочен в буква б);
 г)
 доклад от инспекция, извършена от контролния или надзорния орган, изготвен след физическа инспекция на оператора с цел проверка на изрядността на събраната информация относно земеделските парцели, включени в искането за признаване със задна дата;
 д)
 всички други релевантни документи, считани за необходими от контролния или надзорния орган във връзка с оценката на искането за признаване със задна дата;
 е)
 окончателно писмено изявление на контролния или надзорния орган, в което се посочва дали е оправдано признаването със задна дата на предишен период като част от преходния период и се уточнява периодът, от